Lausuntopyynnön käsittely neuvostossa - Keskuskauppakamari
Etusivu › Palvelut › Mainonnan eettinen neuvosto › Tietoa neuvostosta › Lausuntopyynnön käsittely neuvostossa
Asia tulee vireille mainonnan eettisessä neuvostossa yksityishenkilön, yrityksen, muun yhteisön tai viranomaisen lausuntopyynnön perusteella. Lausuntopyyntö on perusteltava.
Lausuntopyyntö voidaan jättää käsittelemättä esimerkiksi sen vuoksi, että se on selvästi perusteeton tai jos samantyyppisessä asiassa on jo annettu vapauttava lausunto.
Neuvosto varaa asianosaislle mahdollisuuden antaa vastaus asiassa. Vastauksen antamatta jättäminen ei estä asian käsittelyä.
Neuvosto soveltaa Kansainvälisen kauppakamarin (ICC) markkinointisääntöjä ja neuvoston hyvää markkinointitapaa koskevia periaatteita.
Neuvosto antaa lausunnon kirjallisesti. Lausunto on luonteeltaan suositus ja se on joko huomautus tai vapauttava lausunto. Lausunto on julkinen ja se julkaistaan neuvoston verkkosivuilla sen jälkeen, kun se on annettu tiedoksi asianosaisille.